ระเบียบการกระชุมสภาองค์การบริหารส่วนตำบลบ้านเนิน

สมัยสามัญ สมัยที่ 1/2563

วันที่ 13 เดือนกุมภาพันธ์ พ.ศ. 2563

ณ ห้องประชุมสภาองค์การบริหารส่วนตำบลบ้านเนิน

|  |  |  |  |
| --- | --- | --- | --- |
| ลำดับที่ | ชื่อ-สกุล | ตำแหน่ง | ลายมือชื่อ |
| 1 | นายเมธี อินทองปาน | ประธานสภาฯ | เมธี อินทองปาน |
| 2 | นายสุจิน ยาวส่ง | รองประธานสภาฯ | -ลา- |
| 3 | นายเจริญ มหาราช | ส.อบต.ม.1 บ้านเนิน | เจริญ มหาราช |
| 4 | นายจารึก บุญศรี | ส.อบต.ม.1 บ้านเนิน | จารึก บุญศรี |
| 5 | นายโชคดี ชูสุข | ส.อบต.ม.2 บ้านเนิน | -ลา- |
| 6 | นายสุวิทย์ สุขแก้ว | ส.อบต.ม.2 บ้านเนิน | สุวิทย์ สุขแก้ว |
| 7 | นายนันทพงศ์ สุคันธเมศ | ส.อบต.ม.3 บ้านเนิน | นันทพงศ์ สุคันธเมศ |
| 8 | นายสุภาพ ลอยลม | ส.อบต.ม.4 บ้านเนิน | สุภาพ ลอยลม |
| 9 | นายสุธรรม แพรกปาน | ส.อบต.ม.5 บ้านเนิน | สุธรรม แพรกปาน |
| 10 | นายณัฐวุฒิ พรหมฤทธิ์ | ส.อบต.ม.5 บ้านเนิน | ณัฐวุฒิ พรหมฤทธิ์ |
| 11 | นายสมบุญ สีเทียม | ส.อบต.ม.6 บ้านเนิน | สมบุญ สีเทียม |
| 12 | นางสาวสุกัญญา คำแก้ว | ส.อบต.ม.6 บ้านเนิน | สุกัญญา คำแก้ว |
| 13 | นายประดิษฐ์ กิตติลิขิตกุล | ส.อบต.ม.7 บ้านเนิน | ประดิษฐ์ กิตติลิขิตกุล |
| 14 | นางสาวนงเยาว์ สูงสุด | ส.อบต.ม.7 บ้านเนิน | นงเยาว์ สูงสุด |
| 15 | นายสวงค์ คงทอง | ส.อบต.ม.8 บ้านเนิน | สวงค์ คงทอง |
| 16 | นายวิสูตร บุญชูวงค์ | ส.อบต.ม.8 บ้านเนิน | วิสูตร บุญชูวงค์ |
| 17 | นายอั้น ภาษี | ส.อบต.ม.9 บ้านเนิน | อั้น ภาษี |
| 18 | นางสาวบุษกร ชายทิพย์ | ส.อบต.ม.9 บ้านเนิน | บุษกร ชายทิพย์ |
| 19 | นายกฤษณะ เกราะแก้ว | ส.อบต.ม.10 บ้านเนิน | กฤษณะ เกราะแก้ว |
| 20 | นางอำพร นาคดำ | ส.อบต.ม.10 บ้านเนิน | อำพร นาคดำ |
| 21 | นายประเทือง รักช้าง | ส.อบต.ม.1 บ้านกลาง | ประเทือง รักช้าง |
| 22 | นายประสิทธิ์ เพ็ชศรี | ส.อบต.ม.1 บ้านกลาง | ประสิทธิ์ เพ็ชศรี |
| 23 | นายธนาวุฒิ สุขบาล | ส.อบต.ม.2 บ้านกลาง | ธนาวุฒิ สุขบาล |
| 24 | นายทรงวุฒิ มณีจันทร์ | ส.อบต.ม.2 บ้านกลาง | -ขาด- |
| 25 | นางสหัสน์ เสาวรัตน์ | ส.อบต.ม.3 บ้านกลาง | สหัสน์ เสาวรัตน์ |
| 26 | นายไวพจน์ แก้วคง | ส.อบต.ม.3 บ้านกลาง | ไวพจน์ แก้วคง |
| 27 | นายอภิชิต เกราะแก้ว | ส.อบต.ม.4 บ้านกลาง | อภิชิต เกราะแก้ว |
| 28 | นายธนาวิทย์ ภพรัตน์ | ส.อบต.ม.4 บ้านกลาง | ธนาวิทย์ ภพรัตน์ |

/ผู้เข้าร่วมประชุม..........................................

- 2 -

ผู้เข้าร่วมประชุม

|  |  |  |  |
| --- | --- | --- | --- |
| ลำดับที่ | ชื่อ-สกุล | ตำแหน่ง | ลายมือชื่อ |
| 1 | นายประดิษฐ์ แย้มอิ่ม | นายก อบต. | ประดิษฐ์ แย้มอิ่ม |
| 2 | นายเธียร เรืองหิรัญ | รองนายก อบต. | เธียร เรืองหิรัญ |
| 3 | นายจรัญ เกิดปากแพรก | รองนายก อบต. | จรัญ เกิดปากแพรก |
| 4 | ด.ต.นิพนธ์ สุขทิพย์ | เลขานุการนายก อบต. | ด.ต.นิพนธ์ สุขทิพย์ |
| 5 | นายสุทิน สังข์แก้ว | เลขานุการสภาฯ | สุทิน สังข์แก้ว |
| 6 | ร.ต.ต.ชนะ อินทร์จันทร์ | รอง สว.(ป)สภ.เชียรใหญ่ | ร.ต.ต.ชนะ อินทร์จันทร์ |
| 7 | ร.ต.ต.สาโรจน์ เสถียร | รอง สว.(จร.)สภ.เชียรใหญ่ | ร.ต.ต.สาโรจน์ เสถียร |
| 8 | ส.ต.ท.วรรณศักดิ์ บุญเต็ม | ผบ.หมู่ ป. สภ.เชียรใหญ่ | ส.ต.ท.วรรณศักดิ์ บุญเต็ม |
| 9 | นางจีรวรรณ ดีเป็นแก้ว | นักวิเคราะห์นโยบายและแผนฯ | จีรวรรณ ดีเป็นแก้ว |
| 10 | นางวนิดา สังข์กล่อม | ผู้อำนวยการกองคลัง | วนิดา สังข์กล่อม |
| 11 | นายสมชาย รอดประดิษฐ์ | รักษาการผู้อำนวยการกองช่าง | สมชาย รอดประดิษฐ์ |

**เริ่มประชุมเวลา 10.00 น.**

 เมื่อสมาชิกสภาองค์การบริหารส่วนตำบลบ้านเนินมาครบองค์ประชุมแล้ว

นายเมธี อินทองปาน ประธานสภาฯ ทำหน้าที่ประธานวันที่ประชุมได้กล่าวเปิด

ประชุมตามระเบียบวาระดังนี้

ประธานสภาฯ ขอเชิญเลขานุการอ่านประกาศ

เลขานุการ ประกาศสภาองค์การบริหารส่วนตำบลบ้านเนิน เรื่องนัดประชุมสภาองค์การบริหารส่วน

 ตำบลบ้านเนิน สมัยสามัญ สมัยที่ 1/2563 ด้วยสภาองค์การบริหารส่วนตำบลบ้านเนินจะ

 เปิดประชุมสภาสมัยสามัญ สมัยที่ 1/2563 ในวันพฤหัสบดี ที่ 13 เดือนกุมภาพันธ์ พ.ศ.

 2563 เวลา 10.00 น. ณ ห้องประชุมองค์การบริหารส่วนตำบลบ้านเนิน เพื่อพิจารณาข้อ

 ราชการ ดังนี้

 1. การกำหนดสมัยประชุมสามัญประจำปี 2563 และสมัยสามัญสมัยแรกของปี

 ถัดไป

 2. การพิจารณาร่างข้อบัญญัติ อบต.บ้านเนิน เรื่องการบริหารกิจการสถานีสูบน้ำ

 ด้วยไฟฟ้าขององค์การบริหารส่วนตำบลบ้านเนิน

 3. การเพิ่มเติมแผนพัฒนาท้องถิ่น (พ.ศ.2561-2565) ฉบับที่ 1

 4. การรายงานติดตามประเมินผลแผนพัฒนาท้องถิ่นประจำปีงบประมาณ 2562

 (พ.ศ. 2561-2565)

 5. การโอนงบประมาณเพื่อตั้งจ่ายรายการใหม่

 6. การพิจารณาจ่ายขาดเงินทุนสำรองเงินสะสม ครั้งที่ 1 ประจำปี 2563

 รวมถึงหารือข้อราชการอื่น ๆ ในการนี้องค์การบริหารส่วนตำบลบ้านเนินจึงขอเชิญผู้ที่สนใจ

เข้าร่วมฟังการประชุมได้ในวันเวลาและสถานที่ดังข้างต้น จึงประกาศให้ทราบโดยทั่วกัน

/ประกาศ ณ.............................

- 3 -

ประกาศ ณ วันที่ 7 เดือนกุมภาพันธ์ พ.ศ. 2563 นายเมธี อินทองปาน ประธานสภา

 องค์การบริหารส่วนตำบลบ้านเนิน

**ระเบียบวาระที่ 1 เรื่องที่ประธานแจ้งต่อที่ประชุม**

 1.1. ขอให้สมาชิกรับเอกสารยื่นแบบเสียภาษีได้ที่กองคลัง

**ระเบียบวาระที่ 2 เรื่องรับรองรายงานการประชุม**

 การประชุมสมัยสามัญ สมัยที่ 4/2562 เมื่อวันที่ 13 ธันวาคม พ.ศ. 2562

ประธานสภาฯ มีสมาชิกสภาฯ ท่านใดจะแก้ไขหรือไม่ ถ้าไม่มีผมขอมติที่ประชุม

 (เสียงครบองค์ประชุม 25 คน)

มติที่ประชุม รับรอง 24 เสียง

 ไม่รับรอง - เสียง

 งดออกเสียง 1 คน (ประธานสภา)

**ระเบียบวาระที่ 3 กระทู้ถาม**

 ไม่มี

**ระเบียบวาระที่ 4 เรื่องที่คณะกรรมการที่สภาท้องถิ่นตั้งข้อพิจารณาเสร็จแล้ว**

 ไม่มี

**ระเบียบวาระที่ 5 เรื่องที่เสนอใหม่**

 **5.1. การกำหนดสมัยประชุมสามัญประจำปี 2563 และสมัยสามัญสมัยแรกของปีถัดไป**

ประธานสภาฯ ตามระเบียบกรทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 และ

 แก้ไขเพิ่มเติมถึง (ฉบับที่ 2) พ.ศ. 2554 ข้อ 21 การกำหนดจำนวนสมัยประชุม สามัญ

 ประจำปี ระยะเวลาและวันเริ่มต้นประชุมสมัยประชุมสามัญประจำปีของแต่ละสมัยในปีนั้น

 วันเริ่มสมัยประชุมประจำปีของปีถัดไป และระยะเวลาของสมัยประชุมสามัญประชุมสามัญ

 ประจำปีสมัยแรกของปีถัดไปให้ประธานสภาท้องถิ่นนำปรึกษาในที่ประชุมสามัญประจำปี

 สมัยแรกของแต่ละปี โดยให้นำความในข้อ 11 มาใช้บังคับโดยอนุโลม ขอเชิญสมาชิกสภา

เสนอได้

นายณัฐวุฒิ ผมขอเสนอ 4 สมัย ดังนี้

ส.อบต.ม.5 1. สมัยสามัญ สมัยที่ 1/2563 ตั้งแต่วันที่ 1-15 กุมภาพันธ์ พ.ศ. 2563

 2. สมัยสามัญ สมัยที่ 2/2563 ตั้งแต่วันที่ 1-15 พฤษภาคม พ.ศ. 2563

 3. สมัยสามัญ สมัยที่ 3/2563 ตั้งแต่วันที่ 1-15 สิงหาคม พ.ศ. 2563

 4. สมัยสามัญ สมัยที่ 4/2563 ตั้งแต่วันที่ 1-15 ธันวาคม พ.ศ. 2563

 สมัยสามัญ สมัยแรกประจำปี 2564 ตั้งแต่วันที่ 1-15 กุมภาพันธ์ พ.ศ. 2564

/ผู้รับรอง................................

- 4 -

ผู้รับรอง 1. นายสุธรรม แพรกปาน ส.อบต.ม.5

 2. นายสมบุญ สีเทียม ส.อบต.ม.6

ประธานสภาฯ มีสมาชิกสภาท่านใดจะเสนอเป็นอย่างอื่นอีกหรือไม่ ถ้าไม่มีถือว่าสภาฯ ได้มีมติตามที่

นายณัฐวุฒิ พรหมฤทธิ์ เป็นผู้เสนอ

**5.2. การพิจารณาร่างข้อบัญญัติ อบต.บ้านเนิน เรื่องการบริหารกิจการสถานีสูบน้ำด้วย**

 **ไฟฟ้าขององค์การบริหารส่วนตำบลบ้านเนิน**

ประธานสภาฯ ตามระเบียบโดยอาศัยอำนาจตามความในมาตรา 71 แห่งพระราชบัญญัติสภาตำบลและ

 องค์การบริหารส่วนตำบล พ.ศ. 2537 แก้ไขเพิ่มเติมถึง (ฉบับที่ 7) พ.ศ. 2562 ประกอบ

 กับหนังสือกรมส่งเสริมการปกครองส่วนท้องถิ่น ที มท 0890.3/1957 ลงวันที่ 16

 พฤศจิกายน 2549 เรื่องการบริหารจัดการสถานีสูบน้ำด้วยไฟฟ้าขององค์กรปกครองส่วน

 ท้องถิ่น ขอเชิญนายก อบต.ชี้แจง

นายก อบต. ขอเชิญนิติกรชี้แจง

นิติกร ตามหลักการให้มีข้อบัญญัติขององค์การบริหารส่วนตำบลบ้านเนินว่าด้วยการบริหารกิจการ

 สถานีสูบน้ำด้วยไฟฟ้าใช้บังคับในเขตองค์การบริหารส่วนตำบลบ้านเนิน เหตุผลเพื่อประโยชน์

 ในการบริหารกิจการสถานีสูบน้ำด้วยไฟฟ้า ตามหนังสือสั่งการของกรมส่งเสริมการปกครอง

 ส่วนท้องถิ่นให้กระทำได้โดยการตราเป็นข้อบัญญัตินี้ตามรายละเอียดที่ได้แจกให้กับสมาชิก

 ทุกท่านแล้ว

ประธานสภาฯ มีสมาชิกท่านใด จะอภิปรายบ้างหรือไม่ ขอเชิญ

น.ส.สุกัญญา อยากสอบถามว่าการบริหารจัดการและค่าใช้จ่ายในการขอใช้น้ำเป็นอย่างไร

ส.อบต.ม.6

นิติกร หลักจากข้อบัญญัติได้ผ่านและประกาศใช้แล้วจะมีการตั้งกลุ่มและระเบียบของกลุ่มอีกทีหนึ่ง

 จะร่างการดำเนินการของกลุ่ม

ประธานสภาฯ มีสมาชิกท่านใดจะอภิปรายหรือเสนออีกหรือไม่ ถ้าไม่มีผมขอหารือสมาชิกสภาฯ ว่าพิจารณา

 เป็นการพิจารณาสามวาระรวดโดยกรรมการแปรญัตติเต็มสภาฯ ถ้าไม่มีการอภิปรายผมขอ

ถามมติที่ประชุมในวาระที่ 1 รับหลักการ (เสียงครบองค์ประชุม 25 คน)

มติที่ประชุม ที่ประชุมมีมติ รับหลักการ 22 เสียง

 ไม่รับหลักการ - เสียง

 งดออกเสียง 3 คน

 (ประธานสภาฯ,นายกฤษณะ เกราะแก้ว,นายไวพจน์ แก้วคง)

ประธานสภาฯ ไม่มีท่านใดแปรญัตติ ถือว่าผ่านโดยไม่ต้องลงมติ ต่อไปเป็นการลงมติ วาระ 3

(เสียงครบองค์ประชุม 25 คน)

มติที่ประชุม ที่ประชุมมีมติ เห็นชอบ 22 เสียง

 ไม่เห็นชอบ - เสียง

 งดออกเสียง 3 คน

/ประธานสภาฯ..........................................

- 5 -

(ประธานสภาฯ,นายกฤษณะ เกราะแก้ว,นายไวพจน์ แก้วคง)

ประธานสภาฯ เป็นอันว่าสภาฯได้พิจารณาร่างข้อบัญญัติ อบต.บ้านเนินเรื่องการบริหารกิจการสถานีสูบน้ำ

 ด้วยไฟฟ้าขององค์การบริหารส่วนตำบลบ้านเนินโดยการเห็นชอบ

 **5.3. การเพิ่มเติมแผนพัฒนาท้องถิ่น (พ.ศ.2561-2565) ฉบับที่ 1**

ประธานสภาฯ ตามระเบียบกรทรวงมหาดไทยว่าด้วยการจัดทำแผนพัฒนาขององค์การปกครองส่วนท้องถิ่น

 พ.ศ.2548 แก้ไขเพิ่มเติมถึง (ฉบับที่ 3) พ.ศ. 2561 ข้อ 22/2 ในกรณีการเพิ่มเติมหรือ

 เปลี่ยนแปลงแผนพัฒนาท้องถิ่นเกี่ยวกับโครงการพระราชดำริ งานพระราชพิธี รัฐพิธี

 นโยบายรัฐบาลและนโยบายกระทรวงมหาดไทย ให้เป็นอำนาจของผู้บริหารสำหรับองค์การ

 บริหารส่วนตำบลให้ส่งร่างแผนพัฒนาท้องถิ่นที่เพิ่มเติมหรือเปลี่ยนแปลงให้สภาองค์การ

 บริหารส่วนตำบลพิจารณาตามมาตรา 46 แห่งพระราชบัญญัติสภาตำบลและองค์การบริหาร

 ส่วนตำบล พ.ศ. 2537 ด้วย และเมื่อแผนพัฒนาท้องถิ่นที่เพิ่มเติมหรือเปลี่ยนแปลงได้รับ

ความเห็นชอบแล้ว ให้ปิดประกาศให้ประชาชนทราบโดยเปิดเผยไม่น้อยกว่าสามสิบวันนับแต่

วันที่ได้รับความเห็นชอบการเพิ่มเติมหรือเปลี่ยนแปลงแผนพัฒนาท้องถิ่นดังกล่าว

ขอเชิญนายก อบต.ชี้แจง

นายก อบต. ขอเชิญนักวิเคราะห์นโยบายและแผน ชี้แจง

นักวิเคราะห์ฯ อบต.บ้านเนิน ได้รับหนังสือจากจังหวัด เรื่องการจัดฝึกอบรมชุดปฏิบัติการจิตอาสาภัยพิบัติ

 ประจำองค์กรปกครองส่วนท้องถิ่น โครงการดังกล่าวเป็นนโยบายเร่งด่วนของ

 กระทรวงมหาดไทย และโครงการดังกล่าวไม่ได้อยู่ในแผนพัฒนาท้องถิ่นแต่อย่างใด คือ

 โครงการฝึกอบรมชุดปฏิบัติการจิตอาสาภัยพิบัติประจำองค์การบริหารส่วนตำบลบ้านเนิน

 ตามรายละเอียดได้แจกให้กับสมาชิกทุกท่านแล้ว

ประธานสภาฯ มีสมาชิกท่านใดจะอภิปรายหรือไม่ ขอเชิญได้ ถ้าไม่มีผมขอมติที่ประชุม เห็นชอบในการ

 เพิ่มเติมแผนพัฒนาท้องถิ่น (พ.ศ. 2561-2565) ฉบับที่ 1 หรือไม่

(เสียงครบองค์ประชุม 25 คน)

มติที่ประชุม ที่ประชุมมีมติ เห็นชอบ 23 เสียง

 ไม่เห็นชอบ - เสียง

 งดออกเสียง 2 คน

 (ประธานสภาฯ,นายเจริญ มหาราช)

ประธานสภาฯ เป็นอันว่าสภาฯ มีมติเห็นชอบในการเพิ่มเติมแผนพัฒนาท้องถิ่น(พ.ศ.2561-2565)ฉบับที่1

 **5.4. การรายงานติดตามประเมินผลแผนพัฒนาท้องถิ่นประจำปีงบประมาณ 2562**

 **(พ.ศ.2561-2565)**

ประธานสภาฯ ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น

พ.ศ. 2548 แก้ไขเพิ่มเติมถึง (ฉบับที่ 3) พ.ศ. 2561 ข้อ 29 คณะกรรมการติดตามและ

ประเมินผลแผนพัฒนาท้องถิ่น มีอำนาจหน้าที่ ดังนี้

/(3) รายงานผล..........................................

- 6 -

 (3) รายงานผลและเสนอความเห็นซึ่งได้จากการติดตามและประเมินผลแผนพัฒนา

ท้องถิ่นต่อผู้บริหารท้องถิ่นเพื่อให้ผู้บริหารท้องถิ่นเสนอต่อสภาท้องถิ่น และคณะกรรมการ

พัฒนาท้องถิ่นพร้อมทั้งประกาศผลการติดตามและประเมินผลแผนพัฒนาท้องถิ่นให้

ประชาชนในท้องถิ่นทราบในที่เปิดเผยภายในสิบห้าวันนับแต่วันรายงานผลและเสนอ

ความเห็นดังกล่าวและต้องปิดประกาศไว้เป็นระยะเวลาไม่น้อยกว่าสามสิบวันโดยอย่างน้อยปี

ละหนึ่งครั้งภายในเดือนธันวาคมของทุกปี ขอเชิญนายก อบต.ชี้แจง

นายก อบต. ขอเชิญนักวิเคราะห์นโยบายและแผน ชี้แจง

นักวิเคราะห์ฯ รายงานการติดตามและประเมินผลแผนพัฒนาท้องถิ่นสี่ปี (พ.ศ.2561-2565) ประจำปี

 งบประมาณ พ.ศ. 2562 ของคณะกรรมการติดตามและประเมินผลแผนพัฒนาองค์การ

 บริหารส่วนตำบลบ้านเนิน จากการติดตามและประเมินผลแผนพัฒนาท้องถิ่นสี่ปี

(พ.ศ. 2561-2565) ประจำปีงบประมาณ 2562 จำนวนโครงการทั้งหมด 147 โครงการ

ที่ได้ดำเนินการ 59 โครงการคิดเป็น 40.14 เปอร์เซ็นต์ จำนวนโครงการตามยุทธศาสตร์ คือ

 1. ด้านโครงสร้างพื้นฐาน 55 โครงการ ดำเนินการแล้วเสร็จ 31 โครงการ คิดเป็น

56.36 เปอร์เซ็นต์ อยู่ระหว่างดำเนินการ 3 โครงการคิดเป็น 5.45 เปอร์เซ็นต์ ไม่ได้

ดำเนินการ 21 โครงการ คิดเป็น 38.18 เปอร์เซ็นต์

 2. ด้านการพัฒนาคนและสังคม มี 37 โครงการ ดำเนินการแล้วเสร็จ 17 โครงการ

คิดเป็น 45.94 เปอร์เซ็นต์ อยู่ระหว่างดำเนินการ – โครงการ คิดเป็น – เปอร์เซ็นต์ ไม่ได้

ดำเนินการ 20 โครงการ คิดเป็น 54.05 เปอร์เซ็นต์

 3. ด้านการพัฒนาเศรษฐกิจ มี 35 โครงการ ดำเนินการแล้วเสร็จ 2 โครงการ

คิดเป็น 5.71 เปอร์เซ็นต์ ไม่ได้ดำเนินการ 33 โครงการ คิดเป็น 94.28 เปอร์เซ็นต์

 4. ด้านการพัฒนาด้านสิ่งแวดล้อมและทรัพยากรธรรมชาติ มี 6 โครงการ โครงการ

ดำเนินการแล้วเสร็จ – โครงการ คิดเป็น – เปอร์เซ็นต์ อยู่ระหว่างดำเนินการ – โครงการ

คิดเป็น – เปอร์เซ็นต์ ไม่ได้ดำเนินการ 6 โครงการ คิดเป็น 100 เปอร์เซ็นต์

 5. ด้านการพัฒนาการบริหารจัดการองค์กรภายใต้ธรรมาภิบาล มี 12 โครงการ

ดำเนินการแล้ว 5 โครงการ คิดเป็น 41.66 เปอร์เซ็นต์ อยู่ระหว่างดำเนินการ – โครงการ

คิดเป็น – เปอร์เซ็นต์ ยังไม่ได้ดำเนินการ 7 โครงการ คิดเป็น 58.33 เปอร์เซ็นต์

สรุป

 โครงการที่ได้ดำเนินการ 59 โครงการ

 โครงการที่มีในแผนพัฒนาปี 2561 147 โครงการ

คิดเป็นร้อยละ 40.36 เปอร์เซ็นต์

ตามรายละเอียดที่ได้แจกให้กับสมาชิกทุกท่านแล้ว

ประธานสภาฯ เป็นการชี้แจงแจ้งให้ทราบไม่มีการลงมติ

/5.5. การโอนงบประมาณ................................

- 7 -

 **5.5. การโอนงบประมาณเพื่อตั้งจ่ายรายการใหม่**

ประธานสภาฯ อาศัยอำนาจตามระเบียบกระทรวงมหาดไทยว่าด้วยวิธีการงบประมาณขององค์กรปกครอง

 ส่วนท้องถิ่น พ.ศ. 2541 แก้ไขเพิ่มเติม (ฉบับที่ 2 และฉบับที่ 3) พ.ศ. 2543 ข้อ 27 การ

 โอนงบประมาณรายจ่าย ในหมวดค่าครุภัณฑ์ ที่ดินและสิ่งก่อสร้างที่ทำให้ลักษณะปริมาณ

 คุณภาพเปลี่ยน หรือโอนไปตั้งเป็นรายการใหม่ ให้เป็นอำนาจอนุมัติของสภาท้องถิ่น

ขอเชิญนายก อบต.ชี้แจง

นายก อบต. ขอเชิญ รักษาการผู้อำนวยการกองช่าง ชี้แจง

รก.ผอ.กองช่าง ตามรายละเอียดที่ได้แจกให้กับสมาชิกทุกท่านแล้ว ดังนี้

 โอนตั้งจ่ายรายการใหม่

 แผนงานการพาณิชย์ งานกิจการประปา หมวดครุภัณฑ์ ประเภท ค่าบำรุงรักษาและปรับปรุง

 ครุภัณฑ์ โครงการกิจการประปาหมู่บ้าน โดยทำการซ่อมเปลี่ยน เช่น ปั๊มหอยโข่ง ตัวจ่าย

 คลอรีน โมสวิส ลูกลอย ฯลฯ ตั้งไว้ 47,000.- บาท

 โอนลด

 แผนงานเคหะและชุมชน งานบริหารทั่วไปเกี่ยวกับเคหะและชุมชน งบบุคลากร หมวด

 เงินเดือน (ฝ่ายประจำ) ประเภทเงินเดือนพนักงาน เพื่อจ่ายเป็นเงินเดือนพนักงานส่วนตำบล

 ได้แก่ ตำแหน่งผู้อำนวยการกองช่าง ตำแหน่งนายช่างโยธาปฏิบัติ/ชำนาญงาน 2 ตำแหน่ง

 ตั้งงบประมาณไว้ 1,037,000 บาท ปัจจุบันยอดคงเหลือ 829,880 บาท ขอโอนลดครั้งนี้

47,000 บาท ยอดคงเหลือหลังโอน 782,880 บาท

ประธานสภาฯ มีสมาชิกท่านใดจะอภิปรายหรือไม่ ถ้าไม่มี ผมขอมติสภาฯ ว่าจะอนุมัติการโอนงบประมาณ

 เพื่อตั้งจ่ายรายการใหม่หรือไม่ (เสียงครบองค์ประชุม 25 คน)

มติที่ประชุม ที่ประชุมมีมติ อนุมัติ 22 เสียง

 ไม่อนุมัติ - เสียง

 งดออกเสียง 3 คน

 (ประธานสภาฯ,นายเจริญ มหาราช,นายณัฐวุฒิ พรหมฤทธิ์)

ประธานสภาฯ เป็นอันว่า สภาฯ มีมติอนุมัติการโอนงบประมาณเพื่อตั้งจ่ายรายการใหม่

 **5.6. การพิจารณาจ่ายขาดเงินทุนสำรองเงินสะสม ครั้งที่ 1 ประจำปี 2563**

ประธานสภาฯ ตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บ

 รักษาเงิน และการตรวจเงินขององค์กรปกครองส่วนท้องถิ่น (ฉบับที่ 4) พ.ศ. 2561 ข้อ 87

ทุกวันสิ้นปีงบประมาณ เมื่อองค์กรปกครองส่วนท้องถิ่นได้ปิดบัญชีรายรับ รายจ่ายแล้ว ให้กัน

ยอดเงินสะสมประจำปีไว้ร้อยละสิบห้าของทุกปี เพื่อเป็นทุนสำรองเงินสะสม

(2) กรณีที่ปีใด องค์กรปกครองส่วนท้องถิ่นมียอดเงินทุนทำรองเงินสะสมเกินร้อยละสิบห้า

ของงบประมาณรายจ่ายประจำปีนั้น หากมีความจำเป็นองค์กรปกครองส่วนท้องถิ่นอาจนำ

เงินทุนสำรองเงินสะสมเฉพาะในส่วนที่เกินไปใช้จ่ายได้ภายใต้เงื่อนไขข้อ 89(1) โดยได้รับ

อนุมัติจากสภาท้องถิ่น ข้อ 89 องค์กรปกครองส่วนท้องถิ่นอาจใช้จ่ายเงินสะสมได้ โดยได้รับ

/อนุมัติจากสภา..........................................

- 8 -

อนุมัติจากสภาท้องถิ่นภายใต้เงื่อนไขดังต่อไปนี้

(1) ในกระทำได้เฉพาะกิจการซึ่งอยู่ในอำนาจหน้าที่ขององค์กรปกครองส่วนท้องถิ่นซึ่ง

เกี่ยวกับด้านการบริการชุมชนและสังคมหรือกิจการที่เป็นการเพิ่มพูนรายได้ขององค์กร

ปกครองส่วนท้องถิ่นหรือกิจการที่จัดทำเพื่อบำบัดความเดือดร้อนของประชาชน ทั้งนี้ต้อง

เป็นไปตามแผนพัฒนาขององค์กรปกครองส่วนท้องถิ่นหรือตามที่กฎหมายกำหนด

ขอเชิญนายก อบต. ชี้แจง

นายก อบต. ขอเชิญ รก.ผอ.กองช่าง

รก.ผอ.กองช่าง ในการพิจารณาจ่ายขาดเงินทุนสำรองเงินสะสมประจำปีงบประมาณ 2563

(ครั้งที่ 1 จำนวน 2 รายการ) ดังนี้

(1) โครงการปรับปรุงถนนสายหน้าวัดพระหอม หมู่ที่ 4 ตำบลบ้านกลาง อำเภอเชียรใหญ่

จังหวัดนครศรีธรรมราช ผิวจราจรกว้างเฉลี่ย 3.00 เมตร ระยะทาง 1,500 เมตร โดยทำ

การใช้วัสดุหินคลุก 320 ลูกบาศก์เมตร เสริมผิวจราจร พร้อมขุดรื้อผิวทางเกรดเกลี่ยเรียบ

บดทับตลอดสาย (ใช้รถสเปรย์น้ำ) พร้อมติดตั้งป้ายประชาสัมพันธ์โครงการ จำนวน 2 ป้าย

(ตามแบบ อบต.บ้านเนิน) ใช้งบประมาณ 303,000 บาท

(2) โครงการปรับปรุงถนนจากทางหลวงชนบท-นานายสัญชัย เกิดทองมี หมู่ที่ 3 ตำบล

บ้านเนิน อำเภอเชียรใหญ่ จังหวัดนครศรีธรรมราช ผิวจราจรกว้างเฉลี่ย 3.50 เมตร

ระยะทาง 1,300 เมตร โดยทำการใช้วัสดุหินคลุก 240 ลูกบาศก์เมตร เสริมผิวจราจร

พร้อมขุดรื้อผิวทาง เกรดเกลี่ยเรียบบดทับตลอดสาย (ใช้รถสเปรย์น้ำ) พร้อมติดตั้งป้าย

ประชาสัมพันธ์โครงการ จำนวน 2 ป้าย (ตามแบบ อบต.บ้านเนิน) ใช้งบประมาณ

252,000 บาท รวมทั้งสิ้นที่จ่ายในครั้งนี้ 555,000 บาท

ประธานสภาฯ ขอเชิญสมาชิกสภาฯ อภิปรายได้

นายเจริญ กราบเรียนท่านประธานสภาฯ ที่เคารพ ในการจ่ายเงินครั้งนี้เห็นด้วย แต่ไม่เห็นด้วยในการ

ส.อบต.ม.1 จ่ายเงินในสองโครงการนี้ อยากให้มีการถมหลุมบ่อ เพราะมีมากเหลือเกินทั้งสองตำบล เพระ

 เงินสะสมของเรามีเพียงน้อยนิด อยากให้ให้เกิดประโยชน์สูงสุดในส่วนตัวไม่เห็นด้วยในการ

 จ่ายเงินทุนสำรองเงินสะสม

นายณัฐวุฒิ ผมขอสนับสนุนกับนายเจริญ มหาราช

ส.อบต.ม.5

นายก อบต. ผมชี้แจงที่นายเจริญ อภิปราย ผมเข้าใจว่าถนนของเราเป็นหลุมเป็นบ่อมาก ผมเองอยากทำ

 แต่ไม่อยู่ในแผนพัฒนา จึงไม่สามารถทำได้ การที่ทำสองโครงการนี้ก็เกิดประโยชน์กับชาวบ้าน

 กับเกษตรกร

ประธานสภาฯ มีสมาชิกท่านใด จะอภิปรายอีกหรือไม่ ถ้าไม่มีผมขอมติที่ประชุม การจ่ายขาดเงินทุนสำรอง

 เงินสะสม ครั้งที่ 1 ประจำปี 2563 ผมขอหารือว่าจะลงมติรวมโครงการ หรือแยกโครงการ

 ขอเชิญเสนอได้

นายสมบุญ ผมขอเสนอรวมโครงการ

ส.อบต.ม.6

/ผู้รับรอง...........................................

- 9 -

ผู้รับรอง 1. นายสุวิทย์ สุขแก้ว ส.อบต.ม.2

 2. นายสุภาพ ลอยลม ส.อบต.ม.4

ประธานสภาฯ มีสมาชิกท่านใดจะเสนอเป็นอย่างอื่นหรือไม่ถ้าไม่มีผมขอมติสภาฯ ในการจ่ายขาดเงินทุน

 สำรองเงินสะสมครั้งที่ 1 ประจำปี 2563

มติที่ประชุม ที่ประชุมมีมติ อนุมัติ 19 เสียง

 ไม่อนุมัติ - เสียง

 งดออกเสียง 6 คน

 (ประธานสภาฯ, นายณัฐวุฒิ พรหมฤทธิ์,นายเจริญ มหาราช,นางอำพร นาคดำ,นายธนาวุฒิ

 สุขบาล,นายสุธรรม แพรกปาน)

ประธานสภาฯ เป็นอันว่าสภาฯได้มีมติอนุมัติให้จ่ายขาดเงินทุนสำรองเงินสะสม ครั้งที่ 1 ประจำปี 2563

 ทั้งสองโครงการ

**ระเบียบวาระที่ 6 เรื่องอื่น ๆ**

นายไวพจน์ การใช้น้ำของเครื่องสูบน้ำหลักเกณฑ์เป็นอย่างไร

ส.อบต.ม.3

นายก อบต. 1. ถนน ม.2 บ้านเนิน ม.2 บ้านกลาง ได้รับงบประมาณแล้ว

 2. ไฟฟ้าสาธารณะ

 3. น้ำต้องเตรียมรับมอภัยแล้ง

 4. ขอเครื่องสูบน้ำของชลประทานของหมู่ที่ 4 บ้านเนิน

 5. หมู่ไหนต้องการเครื่องสูบน้ำขอให้ทำเรื่องมา

ประธานสภาฯ มีสมาชิกท่านใดจะเสนออีกหรือไม่ ถ้าไม่มีผมของขอบคุณสมาชิกฯ ทุกท่านที่ได้เข้าร่วม

 ประชุมในวันนี้ และขอปิดการประชุมครับ

ปิดการประชุม เวลา 11.42 น.

 (ลงชื่อ) สุทิน สังข์แก้ว ผู้จดบันทึกรายงานการประชุม

 ( นายสุทิน สังข์แก้ว )

 เลขานุการสภาฯ

(ลงชื่อ) เมธี อินทองปาน ผู้ตรวจรายงานการประชุม

( นายเมธี อินทองปาน )

 ประธานสภา อบต.บ้านเนิน

(ลงชื่อ) โชคดี ชูสุข ประธานกรรมการตรวจรายงานการประชุม

 ( นายโชคดี ชูสุข )

/(ลงชื่อ)...............................

- 10 -

(ลงชื่อ) สุจิน ยางส่ง กรรมการตรวจรายงานการประชุม

 ( นายสุจิน ยาวส่ง )

 (ลงชื่อ) สุวิทย์ สุขแก้ว กรรมการตรวจรายงานการประชุม

 ( นายสุวิทย์ สุขแก้ว )

 (ลงชื่อ) สุธรรม แพรกปาน กรรมการตรวจรายงานการประชุม

 ( นายสุธรรม แพรกปาน )

 (ลงชื่อ) อั้น ภาษี กรรมการตรวจรายงานการประชุม

 ( นายอั้น ภาษี )